Randi Nordby

Randi Nordby Johnson (1926–1991) var en norsk skuespiller som var mange år ved Oslo Nye Teater.

Som skuespiller brukte hun sitt pikenavn.

Karriere 
Randi Nordby startet karrieren meget tidlig og allerede som barn var hun med i Inga Bjørnsons barneteater. Hun scenedebuterte 12 år gammel i 1938 i Kvinner på Det Nye Teater. Hun voksendebuterte 1945 på Studioteatret i Leonid Leonovs Invasjon, og var der til det måtte stenge i 1950. Hun var deretter ved Det Nye Teater frem til 1963. Senere frilans. På Oslo Nye spilte hun blant annet i stykker som Hamlet, Sommer i Tyrol og Eugen Ionescus Stolene. Senere var hun ved Radioteatret og Fjernsynsteatret.

Hun filmdebuterte 1954 i filmen Trost i taklampa.

På radio gjorde hun seg kjent i rollen som Effie i Radioteatrets Dickie Dick Dickens.

Familie 
Nordby var datter av telegrafbetjent Otto A. Nordby og Kirsten (f. Aas). Hun var først gift med den danske teatermannen og forfatteren Kaare Trolle Bing (f. 1921, d. 2016), deretter med den svenske filmprodusenten Eric Johnson (død  9. januar 1991). Hun er mor til kulturhistoriker Morten Bing (sammen med Kaare Bing).

Teaterroller 
 1963: Frk. Hall i «Kameratene» av August Strindberg på Oslo Nye Teater
 1962: Bernadette i «Oscar» av C. Magnuer på Det Nye Teater
 1962: Mirka i «Kattene» av W. Chorell på Det Nye Teater
 1961: Klara i «Sommer i Tyrol» av Benatzky i sommerteater i Frognerparken
 1960: Barbara i «På den andre siden» av J. Mortimer på Det Nye Teater
 1960: Cloris i «Pass på døtrene» av Miles, Bart og Johnson på Det Nye Teater
 1959: Søster Guduoe i «Nitouche» av Milhaud og Meilach på Det Nye Teater
 1958: Den unge piken i «Dommeren» av Moberg på Det Nye Teater
 1958: Prinsesse Louisa i «Den sovende prinsen» av Terence Rattugan på Det Nye Teater
 1957: Malla i «Jomfru Hook» av Hurgon og Rubens på Det Nye Teatret (turne)
 1957: Konen i «Stolene» av Eugene Ionesco på Det Nye Teater
 1956: Lucile i «Landet uten vei» av Francois Mauriac på Det Nye Teater
1956: Ung pike i «Den spanske flue» på Det Nye Teater
 1955: Prinsessa i «Trollskipet» på Det Nye Teater
 1955: Gerd i «Babels tårn» av Lars Helgesson på Det Nye Teater
1955: Brit i «På fastende hjerte» av Alex Brinchmann.på Det Nye Teater
 1954: Klara i «Sommer i Tyrol» av Benatzky på Det Nye Teater (også turne i 1956)
 1954: Tjenestepiken Netta i «Siste akt» av Peter Egge på Det Nye Teater
 1953: Linda i Pal Joey på Det Nye Teater
 1953: Ofelia i Hamlet av William Shakespeare på Det Nye Teater
 1953: Willie i «Forbudt område» av Tennessee Williams på Det Nye Teater
1952: Ann Welch i «Den dype blå sjøen» av Terence Rattigan på Det Nye Teater
 1952: Marian Almond i «Arvingen» av Ruth og Augustus Goetz på Det Nye Teater
 1951: Yvette i «Bu bu» av André Roussin på Det Nye Teater
1951: Pernette i «De lykkelige dagene» av André Puget på Det Nye Teater
 1950: Fru Tambov i «Peter den lykkelige» av Georges Neveaux på Studioteatret
1950: Rebecca Gibbs i Byen vår av Thornton Wilder på Studioteatret
 1949: Tittelrollen som «Lille rislende kilde» på Studioteatret
 1948: Juliette i «Reisende uten bagasje» av Jean Anouilth på Studioteatret
 1948: Lise i «Lise i Eventyrland» på Studioteatret
 1948: Berthe i «Hets» av Ingmar Bergman på Studioteatret
1947: Luciana i «Tvillingene» av William Shakespeare på Studioteatret
 1947: Stum skjøge i Tolvskillingsoperaen av Berthold Brecht på Studioteatret
 1946: Agnes i «Vakre mennesker» av William Saoyan på Studioteatret
 1946: Datteren i «Familien Antrobus» av Thornton Wilder på Studioteatret
 1945: Nisse i «Da kongen kom tilbak» på Studioteatret
 1945: Russisk patriot i «Invasjon» av Leonid Leonov på Studioteatret
 1944: Evelyn i «Jeg kjenner deg ikke» av Aldo de Benedetti på Det Nye Teater
 1944: Åse i «Det spøker på Klosterodden» av Nils-Reinhardt Christensen på Det Nye Teater
 1944: Den unge piken i «Blink går over alle grenser» av Læstadius på Det Nye Teater
 1940: Scrap i «Guldbryllupet» ov Dodie Smith pådet Nye Teater
 1938: Lille Mary i «Kvinner» av Clare Boothe på Det Nye Teater.

Filmografi 
 1976: Kjære Maren – En madam
 1975: Skraphandlerne – Tante Mette
 1975: Faneflukt – Moren
 1969: Psychedelica Blues – Fru Korsmo
 1966: Hurra for Andersens
 1963: Freske fraspark
 1961: Sønner av Norge
 1959: Støv på hjernen
 1958: Bustenskjold – Signe, enkens datter
 1955: Trost i taklampa – Ingebjørg

TV-opptredener 
 1988: Fleksnes : episoden Radioten '88 – sint nabofrue
 1981: Fleksnes : episoden Dobbeltgjengeren – vitne
 1981: Helmer & Sigurdson : episoden Spøkelsesbussen – busspassasjer
 1981: Når eplene modnes (Fjernsynsteateret)– Dame i pensjonen
 1976: Fleksnes : episoden Radioten – sint nabofrue
 1974: Fleksnes – episoden Beklager, teknisk feil – nabofrue
 1970: Selma Brøter (Fjernsynsteateret)– Annen kontordame

Referanser

Eksterne lenker 
 

Norske skuespillere
Personer fra Oslo